द्राग्स निफ्राय उदां आसाम खालामनायनि थांखि जों द्राग्स फ्रि आसाम मुंनि मोनसे एप बेखेवदों। आसामनि दिजिपि भास्करज्योति महन्त बिथाङा बेखेवो बेखौ। बेन खालामनाय मुवा फोरनि बेरखा सांग्रांथि लाबोनो आरो बिसोरखौ पुलिस अपरेशन नि थाखाय भईरेल ईनपुट एबा देदेननायाव बोलो होनो थाखाय बेखौ बेखेवदों। गुगल प्ले स्तोर आव नगोन बेखौ। जायखिजाया द्राग्स रेकेट नि सोमोन्दै खौरां हरनो हागोन होनना दिजिपि बिथाङा बुंदों।